open-index/open-wikipedia-markdown huggingface dataset:
இரா. நல்லகண்ணு

**இரா. நல்லகண்ணு** (*R. Nallakannu*, 26 திசம்பர் 1925 – 25 பெப்ரவரி 2026) இந்திய இடதுசாரி அரசியல்வாதி ஆவார். இவர் இந்தியப் பொதுவுடைமைக் கட்சியின் மூத்த தலைவராகவும், கட்சியின் தமிழ்நாடு மாநில முன்னாள் செயலாளராக 13 ஆண்டு காலமும் இருந்தவர். 25 ஆண்டுகள் விவசாயத் தொழிலாளர் சங்கத்தின் தலைவராகப் பணியாற்றினார்.

## வாழ்க்கை வரலாறு‍
பிரிக்கப்படாத திருநெல்வேலி மாவட்டம் (தற்பொழுது  தூத்துக்குடி மாவட்டம்) ஸ்ரீவைகுண்டத்தில் 26 திசம்பர், 1925-ஆம் ஆண்டு பிறந்தார். நல்லகண்ணு 18-ஆவது வயதிலேயே இந்தியக் கம்யூனிஸ்ட் கட்சியில் தன்னை இணைத்துக் கொண்டார்.
 
ஸ்ரீவைகுண்டம் பகுதியில் இரண்டாயிரம் நெல் மூட்டை வைத்திருப்பதைக் கண்டுபிடித்து ஜனசக்தி பத்திரிகையில் எழுதினார். அதைப் படித்த மாவட்ட ஆட்சியர், உடனடியாக நடவடிக்கை எடுத்து அத்தனை மூட்டைகளையும் பறிமுதல் செய்தார். இவருடைய முதல் நடவடிக்கை இதுவாகும். இனிமேல் மக்களுக்காக முழு நேரமும் உழைப்பது என்று முடிவெடுத்தார். அப்பாவிடம் சொல்லாமல் வீட்டைவிட்டு வெளியேறினார். கம்யூனிஸ்ட் கட்சிக்குத் தடைவிதிக்கப்பட்டபோது நெல்லைச் சதி வழக்கில் கைது செய்யப்பட்டார். ஏழு ஆண்டுகள் இருட்டறை வாழ்க்கை, வெளியில் வந்தபோது நாடு சுதந்திரம் அடைந்திருந்தது. அன்று தொடங்கியது அரசியல் பயணம் அவரது இறுதி மூச்சு வரை தொடர்ந்தது.

## சாதி எதிர்ப்புப் போராளி
இவருடைய 80-ஆவது பிறந்த நாளை முன்னிட்டு ஒரு கோடி ரூபாய் வசூலித்துக் கொடுத்தது கட்சி. அதை அந்த மேடையில் வைத்துக் கட்சிக்கே திருப்பிக் கொடுத்து விட்டார். தமிழ்நாடு அரசு அம்பேத்கர் விருது கொடுத்து ஒரு இலட்சம் ரூபாயை வழங்கியது. அதில் பாதியைக் கட்சிக்கும் மீதியை விவசாயத் தொழிலாளர் சங்கத்திற்கும் கொடுத்துவிட்டார்.

சாதிய அக்கிரமங்களுக்கு எதிராகத் தொடர்ந்து குரல் கொடுத்து வந்தவர். அதற்காக தன் வாழ்க்கையைச் சிறைக்கொட்டடிகளிலும், தலைமறைவு வாழ்க்கையிலும் கழித்தார்.

### விருதுகள்
* தமிழ்நாடு ஆளுநர் சுர்ஜித் சிங் பர்னாலாவிடமிருந்து சகாயோகி விருது (14 ஆகத்து 2007) 
* தமிழ்நாடு அரசின் அம்பேத்கார் விருது (2007) 
* அகில இந்திய மகாத்மா காந்தி சமூக நல மன்றத்தின் சமூக சேவைக்கான காந்திய விருது (3 அக்டோபர் 2008) 
* மாவட்ட எழுத்தாளர் சங்கத்தின் ஜீவா விருது (21 சனவரி 2009)
* தகைசால் தமிழர் விருது (2022)

### போட்டியிட்ட மக்களவைத் தொகுதி

### தமிழ்நாடு சட்டமன்றத் தேர்தல்

## இறப்பு
நல்லக்கண்ணு, 2026  பெப்ரவரி 1 அன்று உடல்நலக் குறைவால், சென்னை அரசு இராஜீவ் காந்தி பொது மருத்துவமனையில் அனுமதிக்கப்பட்டார்.‌ தீவிரச் சிகிச்சைப் பிரிவில் அனுமதிக்கப்பட்டு, சிகிச்சை அளிக்கப்பட்டும் பலனின்றி பெப்ரவரி 25 அன்று பிற்பகல் 1:55 மணியளவில் தனது 101-ஆவது அகவையில் காலமானார்.

## மேற்கோள்கள்

பகுப்பு:1925 பிறப்புகள்
பகுப்பு:2026 இறப்புகள்
பகுப்பு:தமிழ்ப் பொதுவுடமைவாதிகள்
பகுப்பு:தூத்துக்குடி மாவட்ட மக்கள்
பகுப்பு:திருநெல்வேலி மாவட்ட மக்கள்
பகுப்பு:சாதிய எதிர்ப்புச் செயற்பாட்டாளர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
பகுப்பு:நூறு வயது இந்திய ஆண்கள்
நிர்வாகத் தீர்ப்பாயங்கள்

**நிர்வாகத் தீர்ப்பாயங்கள்** நிர்வாகத்துறையால் ஏற்படுத்தப்படுகின்றன. இவை அரசு குழுமங்கள். இதன் உறுப்பினர்கள் நிர்வாகத்துறையினால் நியமனம் செய்யப்படுகின்றனர். நிர்வாகத் தீர்ப்பாயம் சுதந்திரமாகவும், நடுநிலைமையாகவும் நீதித் தீர்ப்பு வழங்குகின்றது.

## சில நிர்வாகத் தீர்ப்பாயங்கள்

இந்தியாவில் வருமான வரித் தீர்ப்பாயம்,விற்பனை வரித் தீர்ப்பாயம் போன்று பல நிர்வாகத் தீர்ப்பாயங்கள் அமைக்கப்பட்டுள்ளன. இந்தியாவில் தீர்ப்பாயங்கள் ஒவ்வொன்றும் சிறப்பு நோக்கத்துடன் கொண்டு வரப்பட்டன. எனவே சிறப்பு நடைமுறைகளே அங்கு உபயோகப்படுத்தப்படுகின்றன. இந்தியாவில் உள்ள தீர்ப்பாயங்கள் உயர்நீதி மன்றத்திற்கும், உச்ச நீதிமன்றத்திற்கும் கட்டுப்பட்டவையாக உள்ளன. தீர்ப்பின் மீது சீராய்வு செய்ய உயர், உச்சநீதிமன்றங்களுக்கு அதிகாரம் உண்டு.

## தீர்ப்பாயத்தின் பணி

தீர்ப்பாயம் ஒரு குறிப்பிட்ட நோக்கத்திற்காகத் தோற்றுவிக்கப்பட்டு, நீதிமன்றம் போன்று செயல்படும். ஆனால், உண்மையில் இவை நீதிமன்றம் அன்று. தீர்ப்பாயங்களுக்கும், நீதிமன்றங்களுக்கும் நிறைய வேற்றுமைகள் உள்ளன.

தீர்ப்பாயங்களில் நீதிபதிகள் அல்லது அதற்குத் தகுதி உடையவர்கள் தலைவர்களாக இருப்பார்கள். அவர்கள் உரிமையியல் நீதிமன்றத்திற்குரிய சில அதிகாரங்களைக் கொண்டு நீதி வழங்குவார்கள். இந்தத் தீர்ப்பாயம் எவரையும் முன் தோன்றுமாறு கட்டாயப்படுத்தவோ, பத்திரங்களையோ, பிரமாணப் பத்திரம் மீது சான்று பெறவோ ஆணைக்கு அனுப்பவோ அதிகாரம் பெற்றுள்ளது.

இந்தியத் தண்டனைச் சட்டம் பிரிவுகள் 193, 195, 228 படியும் குற்றவியல் நடைமுறைச் சட்டம் பிரிவுகள் 345, 346ன் படி தீர்ப்பாயங்கள் உரிமையியல் நீதிமன்றங்களாகக் கருதப்படும். இந்திய சாட்சிச் சட்டம் மற்றும் விசாரணை முறைச் சட்டங்கள் முன் தீர்ப்புத்தடை, முன் தீர்ப்பு முறை சட்டப் பொது கோட்பாடுகள் முரண்தடை முதலியன தீர்ப்பாயங்களில் தீர்ப்புகளுக்குப் பொருந்துவதில்லை. இவையனைத்தும் நீதிமன்ற நடவடிக்கைகளுக்கேப் பொருந்தும். தீர்ப்பாயத்தின் தீர்ப்புகள் நீதித்தன்மை வாய்ந்தனவே. ஆனாலும் நீதிமன்றத் தீர்ப்புகள் அல்ல.

பகுப்பு:இந்தியாவில் சட்டம்
இந்தியப் போக்குவரத்துக் கழகங்கள்

இந்திய அரசு இந்தியாவின் ஒவ்வொரு மாநிலத்திலும் போக்குவரத்துக் கழகங்களை அமைத்து மக்களின் தரைவழிப் போக்குவரத்துக்கு உதவுகின்றது. இந்தப் போக்குவரத்துக் கழகங்களுக்கு நடுவண் அரசு குறிப்பிட்ட பங்கும், மாநில அரசு குறிப்பிட்ட பங்கும் முதலீடு செய்துள்ளன. இது தவிர இந்தக் கழகங்கள் தனியாக பங்குகளை வெளியிடுகின்றன. இந்த பங்குகளுக்கு முதல், பங்குகள், பங்காதாயங்கள் போன்றவைகளுக்கு அரசு உத்திரவாதம் அளிக்கிறது. 

## பணிகள்

* போக்குவரத்துக் கழகத்தின் முக்கியப் பணி தரைவழிப் பாதையை மிகவும் குறைவான செலவில் மக்களுக்கு அளிப்பது. 
* மக்களுக்குத் தேவையான அளவு பேருந்துகளை இயக்குதல்
* போக்குவரத்துக் கழகம் தேவையானவற்றை உற்பத்தி செய்வது, தேவைப்படும்போது. நிலம். சொத்து ஆகியவற்றை வாங்கவும். விற்கவும் செய்வது.
* மாநில அரசின் அனுமதியுடன் பணத்தைக் கடனாக வாங்கலாம்.

## வரவு செலவு தணிக்கை

ஒவ்வொரு ஆண்டும் போக்குவரத்துக் கழகத்தின் வரவு செலவு கணக்குகளை மாநில அரசிடம் அளிக்க வேண்டும். இது மாநில அரசால் அங்கீகரிக்கப்பட வேண்டும். இக்கழகத்தின் கணக்குகள் அனைத்தும் மாநில அரசின் தணிக்கைக் குழுவினால் சரிபார்க்கப்படுகின்றன.

பகுப்பு:இந்தியாவில் போக்குவரத்து
பகுப்பு: இந்திய அமைப்புகள்
சே கட்லர்

**சே கட்லர்** *(Jay Cutler)* அமெரிக்காவிலுள்ள ச்டெர்லிங்கில் பிறந்த புகழ் பெற்ற உடல் கட்டுபவர் ஆவார். இவரது இயற்பெயர் **சாசன் இசாக் கட்லர்** *(Jason Isac Cutler)* என்பதாகும். இவர் உடல் கட்டுதல் உலகின் உயரிய விருதான திரு. ஒலிம்பியா பட்டத்தை நான்கு முறை வென்றவர். ஒரு முறை பட்டத்தை இழந்த பிறகு மறுமுறை வென்றவர் இவர் ஒருவரே ஆவார்.
* தொடைகள்: 
* கெண்டைக் கால்: 
* கைகள்: 
* கழுத்து: 
* மார்பு: 
* இடுப்பு:

பகுப்பு:1973 பிறப்புகள் பகுப்பு:உடற்கட்டாளர்கள்
து. ராஜா

**து. ராஜா** (டி. ராஜா) வேலூர் மாவட்டம் சித்தாத்தூர் கிராமத்தில் 03.06.1949-இல் துரைசாமி - நாயகம் தம்பதியருக்கு மகனாகப் பிறந்தார். இவர் தற்போது நாடாளுமன்ற மாநிலங்களவை உறுப்பினராகப் பணியாற்றி வருகிறார். 1994 முதல் இந்திய பொதுவுடமைக் கட்சியின் தேசியச் செயலாளராகவும் பணியாற்றி வருகிறார். இவர் 21 சூலை 2019 அன்று இந்திய பொதுவுடமைக் கட்சியின் அகில இந்தியப் பொதுச் செயலாளராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*http://164.100.47.5/newmembers/Website/Main.aspx 

பகுப்பு:தமிழ்ப் பொதுவுடமைவாதிகள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:வேலூர் மாவட்ட மக்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
பாய்ம விசையியல்

பாய்மங்களின் இயக்கம் பற்றியும் அவற்றின் மீது செயல்படும் விசைகளைப் பற்றியும் அறிவது **பாய்ம விசையியல்** அல்லது **பாய்ம இயந்திரவியல்** (*Fluid mechanics*) எனப்படும். இத்துறை இருவகைப்படும்:
* பாய்ம நிலையியல் (*Fluid statics* ) -- நிலையாக உள்ள பாய்மத்தைப் பற்றி அறிவது.
* பாய்ம இயக்கவிசையியல் ( *Fluid dynamics* ) -- இயக்கத்தில் உள்ள பாய்மத்தைப் பற்றி அறிவது.
இது தொடர்ம விசையியலின் அங்கமாகும்.  பாய்ம விசையியல், குறிப்பாக பாய்ம இயக்கவிசையியல், பல தீர்வுகாணப்படாத அல்லது பகுதியாக தீர்வு காணப்பட்ட சிக்கல்களுடன் ஆராய்ச்சிக்குரியத் துறையாக விளங்குகிறது. இத்தீர்வுகள் மிகவும் சிக்கலான கணித முறைகளை கையாள்கின்றன. சிலநேரங்களில் இவற்றை  கணினிகளைப் பயன்படுத்தி எண்சார் பகுப்பியல் முறையில் தீர்வு காண வேண்டியுள்ளது.  தற்காலத்தில் கணிப்பியப் பாய்ம இயக்கவியல் (CFD), என்ற புதியத்துறை பாய்ம விசையியில் சிக்கல்களை தீர்க்கவே உருவாக்கப்பட்டுள்ளது.

## தொடர்ம விசையியலின் கூறுகள்

## மேற்கோள்கள்


பகுப்பு:கட்டிடப் பொறியியல்
கோ. க. மணி

**கோ. க. மணி** (ஜி. கே. மணி) ஒரு  தமிழக அரசியல்வாதி, பாட்டாளி மக்கள் கட்சியின் மாநிலத் தலைவராக1997 முதல் 2022 வரை பணியாற்றினார்.

சேலம் மாவட்டம்  மேட்டூர் அருகே உள்ள கோவிந்தபாடி கிராமத்தில் 06-03-1952ல்  பிறந்தார். 1996, 2001 ஆகிய இருமுறை பென்னாகரம் சட்டமன்றத் தொகுதியிலிருந்தும், 2006ல் மேட்டூர் சட்டமன்றத் தொகுதியிலிருந்தும் தேர்ந்தெடுக்கப்பட்டு தமிழக சட்டபேரவை உறுப்பினராகப்  பணியாற்றியுள்ளார்.   2021 ஆம் ஆண்டில் நடைபெற்ற சட்டமன்றத் தேர்தலில் பென்னாகரம் தொகுதியில் இருந்து பாட்டாளி மக்கள் கட்சி சார்பில் சட்டமன்ற உறுப்பினரானார்.

இவரின் மகன் தமிழ்குமரன் மக்கள் தொலைக்காட்சி இயக்குநராகப்  பணியாற்றி வருகிறார்.

## ஆதாரம்


பகுப்பு:பாட்டாளி மக்கள் கட்சி அரசியல்வாதிகள்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:சேலம் மாவட்ட மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
காடுவெட்டி குரு

**காடுவெட்டி குரு** (*Kaduvetti Guru*) என்றழைக்கப்படும் **செ. குரு** என்கிற **செ. குருநாதன்** (*J. Gurunathan*) ஒரு தமிழ்நாட்டு அரசியல்வாதி ஆவார். இவர் பாட்டாளி மக்கள் கட்சியின் முன்னணித் தலைவராகவும் மாநில வன்னியர் சங்கத் தலைவராகவும் பணியாற்றினார்.

## இளமைக்காலம்
குரு அரியலூர் மாவட்டம் உடையார்பாளையம் வட்டம் ஜெயங்கொண்டம் அருகே உள்ள காடுவெட்டி கிராமத்தில், 1961-ஆம் ஆண்டு பிப்ரவரி 1 அன்று பிறந்தார். இவரின் தந்தை செயராமன் படையாட்சி மற்றும் தாயார் கல்யாணி அம்மாள் ஆகியோர் ஆவர். இவரின் தந்தையார் இந்திய கம்யூனிஸ்ட் கட்சியின் நிர்வாகியும் பாட்டாளி மக்கள் கட்சியின் நிறுவனர் இராமதாசின் நெருங்கிய உறவினரும் ஆவார். இவரின் தந்தையார், குரு சிறு வயதாக இருக்கும் போது எதிரியால் கொல்லப்படுகிறார். பின்னர் குருவின் குடும்பம் அவரது தாயாரின் சொந்த ஊரான கும்பகோணத்திற்கு இடம்பெயர்ந்தது. குரு தன் பள்ளிப் படிப்பை கும்பகோணம் பாணாதுறை உயர்நிலைப் பள்ளியில் பயின்றார். அண்ணாமலைப் பல்கலைக்கழகத்தில் வரலாற்றுத் துறையில் முதுகலைப் பட்டம் பெற்றார்.

## அரசியல் வாழ்க்கை
1986இல், குரு காடுவெட்டியில் திமுகவின் கிளைச் செயலாளராக இருந்தார். அப்பகுதியில் உள்ள வன்னியர்களுக்குத் திமுகவில் முக்கியத்துவம் கொடுக்கப்படவில்லை எனக் கருதி அக்கட்சியில் இருந்து விலகினார். பின்னர் வன்னியர் சங்கத்தை விரிவுபடுத்துவதற்காக எம். கே. ராஜேந்திரன், வீரபோக. மதியழகன் ஆகியோர், பா.ம.க. நிறுவனர் இராமதாஸ் தலைமையில் குருவை வன்னியர் சங்கத்தில் இணைத்தனர். படிப்படியாக செயற்குழு உறுப்பினர், ஒருங்கிணைந்த திருச்சி மாவட்டச் செயலாளர் முதலிய பதவிகளை வகித்து பாமகவில் வளர்ந்தார். பின்பு வன்னியர் சங்கத் தலைவராகப் பதவியேற்றார். இவர் அரியலூர் மாவட்டத்தில் மாற்று சமுதாய சமநிலையை கருத்தில் கொண்டு ஏழு அம்பேத்கர் சிலைகளை திறந்து வைத்தார். தன் சொந்த மாவட்டமான அரியலூரில் இரட்டைக்குவளை முறையை ஒழித்தார். வன்னிய குல சத்திரிய இளைஞர்களால் *மாவீரன் குரு* என்றழைக்கப்பட்டார். இருமுறை தமிழ்நாடு சட்டமன்ற உறுப்பினராக இருந்துள்ளார். குரு தன் சமுதாயத்தின் வளர்ச்சிக்காக வாழ்வின் இறுதிநாள் வரைப் போராடியுள்ளார். இவர் இருமுறை குண்டர் சட்டத்தின் கீழ் கைது செய்யப்பட்டு சிறை சென்றுள்ளார்.

## தேர்தல்கள்
குரு 2001ல் ஆண்டிமடம் சட்டமன்றத் தொகுதியிலிருந்தும் 2011ல் ஜெயங்கொண்டம் சட்டமன்றத் தொகுதியிலிருந்தும் வெற்றி பெற்று தமிழக சட்டபேரவை உறுப்பினராகப் பணியாற்றியுள்ளார்.

## மறைவு
குரு நுரையீரல் தொற்று காரணமாக அவதிப்பட்டு வந்த நிலையில், சென்னையில் உள்ள ஒரு தனியார் மருத்துவமனையில் சிகிச்சை பெற்று வந்தார். 2018 மே 25 அன்று இவரது உடல் நிலை மிகவும் கவலைக்கிடமாகி, சிகிச்சைப் பலனின்றி அன்று இரவு காலமானார். பின்னர் இவரது உடல் சொந்த ஊரான காடுவெட்டியில் நல்லடக்கம் செய்யப்பட்டது.

## மேற்கோள்கள்

பகுப்பு:பாட்டாளி மக்கள் கட்சி அரசியல்வாதிகள்
பகுப்பு:1961 பிறப்புகள்
பகுப்பு:2018 இறப்புகள்
பகுப்பு:அரியலூர் மாவட்ட மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
மண்முனைப்பற்று பிரதேச செயலாளர் பிரிவு

**மண்முனைப்பற்று பிரதேச செயலாளர் பிரிவு** (*ஆரையம்பதி*) இலங்கையின் கிழக்குக் கரையோரத்தில் அமைந்துள்ள மட்டக்களப்பு மாவட்டத்தில் உள்ள ஒரு நிர்வாகப் பிரிவு ஆகும். இப் பிரதேச செயலாளர் பிரிவில் 27 கிராம அலுவலர் பிரிவுகள் உள்ளன.

# ஆரையம்பதி 01, 
# ஆரையம்பதி 02, 
# ஆரையம்பதி 03, 
# ஆரையம்பதி மத்தி, 
# ஆரையம்பதி கிழக்கு, 
# ஆரையம்பதி வடக்கு,  
# ஆரையம்பதி தெற்கு, 
# ஆரையம்பதி மேற்கு, 
# காங்கேயனோடை, 
# காங்கேயனோடை தெற்கு,
# கிரான்குளம், 
# கிரான்குளம் மத்தி, 
# கிரான்குளம் வடக்கு, 
# கிரான்குளம் தெற்கு, 
# கோவில்குளம்,
# மண்முனை,
# மாவிலங்கந்துறை,
# ஒள்ளிக்குளம்,
# பாலமுனை,
# புதுக்குடியிருப்பு,
# புதுக்குடியிருப்பு வடக்கு,
# புதுக்குடியிருப்பு தெற்கு,
# ராஜதுரை கிராமம்,
# செல்வாநகர்,
# செல்வாநகர் கிழக்கு,
# தாழங்குடா,
# வேடர்குடியிருப்பு

ஆகிய கிராம அலுவலர் பிரிவுகள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், மண்முனை தெற்கும் எருவில் பற்றும் பிரதேச செயலாளர் பிரிவும், மேற்கில் மட்டக்களப்புக் கடலேரியும், வடக்கில் காத்தான்குடி பிரதேச செயலாளர் பிரிவும், கிழக்கில் இந்தியப் பெருங்கடலும்,எல்லைகளாக உள்ளன.

இப்பிரிவு --- சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்
மண்முனைப்பற்று பிரதேச செயலாளர் பிரிவின் நிலப்படம்

பகுப்பு:மட்டக்களப்பு மாவட்டப் பிரதேச செயலாளர் பிரிவுகள்
காத்தான்குடி பிரதேச செயலாளர் பிரிவு

**காத்தான்குடி பிரதேச செயலாளர் பிரிவு** இலங்கையின் கிழக்குக் கரையோரத்தில் அமைந்துள்ள மட்டக்களப்பு மாவட்டத்தில் உள்ள ஒரு நிர்வாகப் பிரிவு ஆகும். காத்தான்குடி பிரதேச செயலாளர் பிரிவில் 18 கிராம அலுவலர் பிரிவுகள் உள்ளன.

# புதிய காத்தான்குடி வடக்குப் பிரிவு,
# புதிய காத்தான்குடி தெற்குப் பிரிவு,
# காத்தான்குடி பிரிவு 2 வடக்கு,
# காத்தான்குடி பிரிவு 3 கிழக்கு,
# காத்தான்குடி பிரிவு 4,
# காத்தான்குடி பிரிவு 6 மேற்கு,
# காத்தான்குடி பிரிவு 6 தெற்கு,
# காத்தான்குடி பிரிவு 6,
# புதிய காத்தான்குடி கிழக்குப் பிரிவு,
# புதிய காத்தான்குடி மேற்குப் பிரிவு,
# காத்தான்குடி பிரிவு 3,
# காத்தான்குடி பிரிவு 2,
# காத்தான்குடி பிரிவு 1,
# காத்தான்குடி பிரிவு 5 தெற்கு,
# காத்தான்குடி பிரிவு 4 மேற்கு,
# காத்தான்குடி பிரிவு 5,
# காத்தான்குடி பிரிவு 1 தெற்கு,
# காத்தான்குடி பிரிவு 3 மேற்கு,

ஆகிய கிராம அலுவலர் பிரிவுகள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், மண்முனைப்பற்று பிரதேச செயலாளர் பிரிவும், மேற்கில் மண்முனை மேற்கு பிரதேச செயலாளர் பிரிவும், வடக்கில் மட்டக்களப்பு பிரதேச செயலாளர் பிரிவும், கிழக்கில் இந்தியப் பெருங்கடலும், எல்லைகளாக உள்ளன.

## குறிப்புகள்


## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* மட்டக்களப்பு மாவட்டம் காத்தான்குடி பிரதேச செயலாளர் பிரிவின் நிலப்படம்

பகுப்பு:மட்டக்களப்பு மாவட்டப் பிரதேச செயலாளர் பிரிவுகள்
மண்முனை வடக்கு பிரதேச செயலாளர் பிரிவு

**மண்முனை வடக்கு பிரதேச செயலாளர் பிரிவு** இலங்கையின் கிழக்குக் கரையோரத்தில் அமைந்துள்ள மட்டக்களப்பு மாவட்டத்தில் உள்ள ஒரு நிர்வாகப் பிரிவு ஆகும். மட்டக்களப்பு நகரமும் இப்பிரிவிலேயே உள்ளது. இப் பிரதேச செயலாளர் பிரிவில் புளியந்தீவு, மாந்தீவு, எருமைத்தீவு என்னும் தீவுகளும் உட்பட்ட 47 கிராம அலுவலர் பிரிவுகள் உள்ளன.

# அமிர்தகழி, 
# அரசடி, 
# பாரதிபுரம், 
# டச் பார், 
# ஞானசூரியம் சதுக்கம், 
# இருதயபுரம் மத்தி,  
# இருதயபுரம் கிழக்கு, 
# இருதயபுரம் மேற்கு, 
# ஜயந்திபுரம், 
# கல்லடி, 
# கல்லடி முகத்துவாரம், 
# கல்லடி உப்போடை, 
# கல்லடி வேலூர், 
# கருவேப்பங்கேணி,
# கொக்குவில்,
# கூழாவடி,
# கூழாவடி கிழக்கு,
# கோட்டைமுனை,
# மாமாங்கம்,
# நாவற்குடா கிழக்கு,
# நாவற்குடா தெற்கு,
# நொச்சிமுனை,
# ஊறணி,
# பாலமீன்மடு,
# பனிச்சலடி,
# பெரிய உப்போடை,
# புளியந்தீவு மத்தி,
# புளியந்தீவு கிழக்கு,
# புளியந்தீவு தெற்கு,
# புளியந்தீவு மேற்கு,
# புன்னைச்சோலை,
# புதுநகர்,
# சத்துருக்கொண்டான்,
# சேத்துக்குடா,
# சின்ன ஊறணி,
# தாமரைக்கேணி,
# தாண்டவன்வெளி,
# திமிலதீவு,
# திருச்செந்தூர்,
# திருப்பெருந்துறை,
# திசவீரசிங்கம் சதுக்கம்,
# வீச்சுக்கல்முனை,
# வெட்டுக்காடு,

ஆகிய கிராம அலுவலர் பிரிவுகள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், காத்தான்குடி பிரதேச செயலாளர் பிரிவும், மேற்கில் மட்டக்களப்புக் கடலேரியும், வடக்கில் ஏறாவூர்ப்பற்று பிரதேச செயலாளர் பிரிவும், கிழக்கில் இந்தியப் பெருங்கடலும்,எல்லைகளாக உள்ளன.

இப்பிரிவு --- சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* [ochaonline.un.org/OchaLinkClick.aspx?link=ocha&docId=1111380 மட்டக்களப்பு மாவட்டம் மண்முனை வடக்கு  பிரதேச செயலாளர் பிரிவின் நிலப்படம்]

பகுப்பு:மட்டக்களப்பு மாவட்டப் பிரதேச செயலாளர் பிரிவுகள்
கே. ஏ. கிருஷ்ணசாமி

**கே.ஏ.கிருஷ்ணசாமி** (*K.A.Krishnaswamy* மார்ச் 24, 1932 - மே 18, 2010)   தமிழக அரசியல்வாதி மற்றும் தமிழ்நாடு அமைச்சராக பணியாற்றியவர்.
 
## வாழ்க்கைக் குறிப்பு
இவர் திருப்பூர் மாவட்டம் உடுமலைப்பேட்டை அருகே உள்ள கணியூரில் பிறந்தார். இவரின் மனைவி பெயர் புனிதவதி. இவருக்கு அருண், முகில் என்ற இரு மகன்களும், மாங்கனி, கயல்விழி என்ற இரு மகள்களும் உள்ளனர். இவரது அண்ணன் முன்னாள்  சட்டப்பேரவைத் தலைவர் கே. ஏ. மதியழகன்.

## அரசியலில்
கே.ஏ.கே. என அழைக்கப்படும் கே. ஏ. கிருஷ்ணசாமி திராவிட மாணவர் இயக்கத்தில் தீவிரமாக ஈடுபட்டவர். ஒருமுறை 1972 - 1978 வரை மாநிலங்களவை உறுப்பினராகவும், மூன்றுமுறை 1980, 1984, மற்றும் 1991ல் ஆயிரம் விளக்கு சட்டமன்றத் தொகுதியிலிருந்து தேர்ந்தெடுக்கப்பட்டு தமிழக சட்டபேரவை உறுப்பினராக  பணியாற்றினார். எம்.ஜி.ஆர், ஜெ. ஜெயலலிதா அமைச்சரவைகளில்  அமைச்சராகவும்  பணியாற்றினார்.

*புரட்சித்தலைவர்* என்ற பட்டத்தை சென்னை மெரீனா கடற்கரையில் 10 இலட்சம் அதிமுக தொண்டர்கள் முன்னிலையில் எம்.ஜி.ஆருக்கு கே. ஏ. கிருஷ்ணசாமி  வழங்கினார்.

## ஆதாரம்


பகுப்பு:1932 பிறப்புகள்
பகுப்பு:2010 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:திருப்பூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பூதிப்புரம்

thumb|பூதிப்புரம் மரக்காமலை
**பூதிப்புரம்** (*Boothipuram*), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், போடி நாயக்கனூர் வட்டத்தில் உள்ளது. இது தேனியிலிருந்து 4 கிலோ மீட்டர் தொலைவில் அமைந்துள்ள பேரூராட்சியாகும். 

## ஊர் அமைப்பு
இந்த ஊர் தமிழ்நாடு உள்ளாட்சி மன்றங்கள் அமைப்பில் **முதலாம் நிலைப் பேரூராட்சி** எனும் நிலையில் உள்ளது. சுமார்  11.65 சதுர கிலோ மீட்டர் பரப்பு அளவுடைய இந்த ஊர் பூதிப்புரம், வாழையாத்துப்பட்டி மற்றும் ஆதிபட்டி  போன்ற ஊர்களை உள்ளடக்கியது. இது பதினைந்து வார்டுகளாகப் பிரிக்கப்பட்டு இருக்கிறது. இந்த 15 வார்டுகளில் 56 தெருக்கள் இருக்கின்றன. ஆதிப்பட்டி, வாழையாத்துப்பட்டி, கோடாங்கிப்பட்டி, மாரியம்மன் கோவில் பட்டி, மஞ்சி நாயக்கன் பட்டி ஊர்களை எல்லையாகக் கொண்டுள்ளது.

வாழையாத்துப்பட்டி;

பூதிப்புரம் பேரூராட்சியின் கட்டுப்பாட்டில் உள்ளது. பூதிப்புரம், ஆதிப் பட்டி ஊர்களை எல்லையாகக் கொண்டுள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9,623 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பூதிபுரம் மக்களின் சராசரி கல்வியறிவு 60% ஆகும்,  இதில் ஆண்களின் கல்வியறிவு 69%,  பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட கூடியதே. பூதிப்புரம் மக்கள் தொகையில் 12%  ஆறு வயதுக்குட்பட்டோர் ஆவார்கள்.

## நீர் ஆதாரங்கள்
# கொட்டகுடி ஆறு
# வாழை ஆறு
# கல் ஆறு
# ராஜபூபால சமுத்திர கண்மாய்

## முக்கிய கோவில்கள்
# ஊர்காவலப்பன் திருக்கோயில் 
# வரதராஜபெருமாள் திருக்கோவில்
# மரக்காமலை சன்னாசியப்பன் திருக்கோவில்
# ஆலமர முனீஸ்வரன் கோவில்
# காளியம்மன் கோவில்
# விநாயகர் கோவில்
# சுப்பிரமணிய சுவாமி கோவில்
# பேச்சியம்மன் கோவில்
# சக்தி விநாயகர் ஆலையம்
# பட்டாளம்மன் கோவில்
# ஆதிபராசக்தி அம்மன் உடனுறை ஶ்ரீ நஞ்சுண்டேஸ்வர ஸ்வாமி திருக்கோயில்
# மரக்காமலை மகாமுனீஸ்வர ஸ்வாமி
# சாஸ்தா சீரடி சாய்பாபா திருக்கோயில் 
#முத்தாலம்மன் திருக்கோயில்
#காளியம்மன் கோவில்
#அய்யனார் கோவில்

## முக்கிய திருவிழாக்கள்
# சித்திரை  திருவிழா (தமிழ் வருடபிறப்பு)
# ஊர்காவலப்பசுவாமி கோவில் திருவிழா
# வரதராஜபெருமாள்சுவாமி கோவில் திருவிழா
# காளியம்மன் கோவில் திருவிழா
# புரட்டாசி வார திருவிழா (ஆஞ்சநேயர் பவனி)
# ஆடி அம்மாவாசை மரக்காமலை சாஸ்தா கோவில் திருவிழா
# கெளமாரியம்மன் கோவில் திருவிழா
# நஞ்சுண்டேஸ்வர ஸ்வாமி திருக்கோயில் திருவிழாக்கள்

=மேற்கோள்கள்==


## வெளியிணைப்புகள்
* பூதிப்புரம் ஊர் குறித்த ஆங்கிலப் பக்கம்

பகுப்பு:தேனி மாவட்டத்திலுள்ள பேரூராட்சிகள்
எஸ். டி. சோமசுந்தரம்

**சே. து. சோமசுந்தரம்**(ஆங்கிலம்: S.D.Somasundaram ) தமிழக அரசியல்வாதியாகவும் தமிழ்நாடு முன்னாள் வருவாய்த்துறை அமைச்சராகவும் பணியாற்றியவர்.  இவர் தஞ்சாவூர் மாவட்டம் பட்டுக்கோட்டை அருகே உள்ள செண்டாங்காடு கிராமத்தில் 1930 இல்  பிறந்தார். சிதம்பரம் அண்ணாமலை பல்கலைகழகததில் இளநிலை பொறியியல் பட்டம் பெற்றார். தமிழ்நாடு மின்சார வாரியத்தில் இளநிலை பொறியாளராக பணியாற்றியுள்ளார்.

1980ல்பட்டுக்கோட்டை சட்டமன்றத் தொகுதியிலிருந்தும்  1991ல் தஞ்சாவூர் சட்டமன்றத் தொகுதியிலிருந்தும் தேர்ந்தெடுக்கப்பட்டு தமிழக சட்டபேரவை உறுப்பினராக இருமுறை பணியாற்றியுள்ளார். இவர் தமிழக சட்டபேரவையில் உறுப்பினராகவும், இருமுறை 1971, 1977 தஞ்சாவூர் மக்களவைத் தொகுதி உறுப்பினராகவும் தேர்ந்தெடுக்கப்பட்டவர். மேலும் இவர் எம்.ஜி.ஆர், ஜெ. ஜெயலலிதா அமைச்சரவைகளில் வருவாய்த்துறை அமைச்சராகவும்  பணியாற்றியுள்ளார்.
 
தன்னுடைய அரசியல் வாழ்க்கையின் தொடக்கத்தில் திராவிடர் கழகத்திலும், பின்னர் திராவிட முன்னேற்றக் கழகத்திலும், அதன் பின் அண்ணா திராவிட முன்னேற்றக் கழகத்திலும் இருந்த பின்னர் தம் சொந்த கட்சியான *நமது கழகம்* என்ற தனி அமைப்பை நடத்தினார். பின்னர் மீண்டும் அண்ணா திராவிட முன்னேற்றக் கழகத்தில்  இணைந்தார். இவர் 06-12-2001ல் காலமானார்.

## மேற்கோள்கள்

பகுப்பு:2001 இறப்புகள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:1930 பிறப்புகள்
பகுப்பு:தமிழக முன்னாள் அமைச்சர்கள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:1923
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
அனுமந்தன்பட்டி

**அனுமந்தன்பட்டி** (*Hanumandanpatti*), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தம்பாளையம் வட்டத்தில் அமைந்துள்ளது. இது தேனி - கம்பம் நெடுஞ்சாலையில் உள்ளது.
 
2011-ஆம் ஆண்டு மக்கள்தொகை கணக்கெடுப்பின் படி, 10,619 மக்கள்தொகையும், 7 சகிமீ பரப்பும், 15  வார்டுகளும், 45 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
 
## மேற்கோள்கள்
 

## வெளியிணைப்புகள்
*  அனுமந்தன்பட்டி குறித்த ஆங்கிலப்பக்கம்

பகுப்பு:தேனி மாவட்டத்திலுள்ள பேரூராட்சிகள்
தென்மேற்கு பருவப் பெயர்ச்சிக் காற்று

**தென்மேற்கு பருவப் பெயர்ச்சிக் காற்று** இந்தியாவில் சூன் முதல் செப்டம்பர் வரை 4 மாதங்கள் வீசும் பருவப் பெயர்ச்சிக் காற்று ஆகும். கோடை காலத்தில் தார் பாலைவனம் மற்றும் அதைச்சுற்றியுள்ள இந்தியாவின் வட, நடுப்பகுதிகள்  சூடாவதால் அங்கு குறைந்த காற்றழுத்தம் உண்டாகிறது. அதை ஈடு செய்ய ஈரப்பதம் மிக்க காற்று இந்தியாவின்  இந்தியப் பெருங்கடலின் தென் மேற்கு பக்கத்திலிருந்து அப்பகுதியை நோக்கி வீசுகிறது.இந்தக் காற்று இமயமலைகளில் முட்டி மேலெழுந்து தீபகற்ப இந்தியாவில் மழை மேகங்களை குவிக்கிறது. இம்மேகங்கள் இமயமலையைத் தாண்டமுடியாத நிலையில் மேலே எழுகின்றன. இதனால் வெப்பம் குறைந்து மழையாகப் பெய்கிறது. சூன் 1 ஆம் தேதி கேரளத்தின் முனையில் துவங்கும் இப்பருவ மழை படிப்படியாக முன்னேறி கடலோரக் கருநாடகாவில் சூன் முதல்வாரத்திலும் மும்பை மற்றும் கொங்கண் கடற்கரைப் பகுதிகளில் சூன் இரண்டாம் வாரத்திலும் துவங்குகின்றன. தலைநகர் தில்லியில் சூலை மாதம் துவங்குகிறது. கொல்கத்தா மற்றும் வடகிழக்கு மாநிலங்களில் சூன் முதல்வாரத்தில் பருவமழை துவங்குகின்றது. இந்த மழைக்காலத்தில் இந்தியாவில் சில பகுதிகள்  வரை மழைநீர் பெறுகின்றன.

## பிரிவுகள்
இந்தப் பருவப் பெயர்ச்சிக் காற்றினை அவை வீசும் பகுதிகளைக் கொண்டு *அரபிக்கடல் கிளை* என்றும் *வங்காள விரிகுடாக் கிளை* என்றும் இரு பிரிவுகளாகப் பிரிக்கலாம்.

*அரபிக்கடல் கிளை* மேற்குத் தொடர்ச்சி மலையைத் தாக்கி கேரளாவிலிருந்து மேற்குத்தொடர்ச்சி மலையின் மேற்குப் பகுதியில் வழிநடத்தப்பட்டு கருநாடகம்,கொங்கண் மற்றும் குசராத் வரை கடலோரப் பகுதிகளுக்கு மழை தருகிறது. மேற்குத் தொடர்ச்சி மலையின் கிழக்கில் உள்ள நிலப்பகுதிகள் மலையினால் தடுக்கப்படுவதால் அவ்வளவு மழை பெறுவதில்லை. இவை *மழை மறைவுப் பகுதிகள்* என்று அழைக்கப்படுகின்றன.

வங்காள விரிகுடாக் கிளை வங்காள விரிகுடாவிலிருந்து வங்காளம் மற்றும் வடகிழக்கு மாநிலங்களில் மழை பெய்விக்கிறது.இக்காற்றினால் கிழக்கு இமயமலையிலுள்ள மேகாலயாவில் சிரபுஞ்சி என்னுமிடத்திலிருந்து 16 கி.மீ மேற்கிலுள்ள மௌசின்ரம் என்னுமிடத்தில் உலகிலேயே மிகக் கூடுதலாக மழைபெறும் இடம் உள்ளது. இமயமலையினால் காற்று மேற்கு நோக்கி திசை திருப்பப்பட்டு  கங்கைச் சமவெளி முழுவதும் மழை தருகிறது.

## பயன்கள்
இந்தியாவின் பெரும்பகுதிகள் இந்த மழையினால் பயனடைகின்றன. இப்பருவ மழைத் துவங்க சிறிது கால தாமதம் ஏற்பட்டாலும் அது இந்திய விவசாயத்தையும் பொருளியலையும் பாதிக்கிறது. மழை மறைவுப் பகுதிகளிலும் மேற்கிலிருந்து கிழக்காக ஓடும் ஆறுகளால் நீர் வரப்பெற்று விவசாயம் தழைக்கிறது.

## வெளியிணைப்புகள்
* The monsoon arrives

பகுப்பு:காலநிலை
பகுப்பு:இந்தியா
பகுப்பு:தென்மேற்குப் பருவமழை
பகுப்பு:காற்று
ஹைவேவிஸ்

**ஹைவேவிஸ்** (ஆங்கிலம்:Highwavys) என்பது இந்தியாவின் தமிழ்நாடு மாநிலத்தில் தேனி மாவட்டம், உத்தமபாளையம் வட்டம் சின்னமனூர் அருகே மேற்குத் தொடர்ச்சி மலையில், கடல் மட்டத்தில் இருந்து  1,500 மீட்டர் உயரத்தில் அமைந்துள்ளது. ஹைவேவிஸ் இப்பேரூராட்சிக்குட்பட்ட கிராமங்கள் **[[மேகமலை]]**, மணலாறு, அப்பர்மணலாறு, வெண்ணியாறு, மகராஜன்மெட்டு, இரவங்கலாறு ஆகும்.

இப்பகுதியில் தேயிலை, காப்பி, மிளகு உள்ளிட்ட பணப்பயிர்கள் விவசாயம் செய்யப்படுகின்றன. இப்பகுதிகளில் 10 ஆயிரத்துக்கும் மேற்பட்ட தோட்ட தொழிலாளர்கள் வசித்து வருகின்றனர். இதன் மலை அடிவாரத்தில் அமைந்துள்ள தென்பழநியில் இருந்து ஹைவேவிஸ் கிராமத்துக்கு 18 கொண்டை ஊசி வளைவுகள் கொண்ட மலைப்பாதை ஆங்கிலேயர் காலத்தில் அமைக்கப்பட்டது.

இப்பேரூராட்சி, 2011-ஆம் ஆண்டு மக்கள்தொகை கணக்கெடுப்பின்  படி, 4,882 மக்கள்தொகையும், 46.82 ச.கி.மீ. பரப்பும், 15    வார்டுகளும், 15 தெருக்களும் கொண்டது. இப்பேரூராட்சியானது ஆண்டிபட்டி (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

## போக்குவரத்து வசதிகள்
தேனியிலிருந்து 55 கி.மீ. தொலைவில் அமைந்த ஹைவேவிஸ் செல்ல, தேனியிலிருந்து, சின்னமனூர், மேகமலை வழியாகச் செல்ல பேருந்து வசதிகள் உள்ளது.

## மேற்கோள்கள்


## வெளி இணைப்புகள்
*ஹைவேவிஸ், சின்னமனூர், தேனி மாவட்டம்
* ஹைவேவிஸ் ஊர் குறித்த ஆங்கிலப் பக்கம்

பகுப்பு:தேனி மாவட்டத்திலுள்ள பேரூராட்சிகள்
ஏஞ்சல்ஸ் அண்ட் டெமான்ஸ் (திரைப்படம்)

***ஏஞ்சல்ஸ் & டெமான்ஸ்*** (*Angels & Demons*) என்பது 2009 ஆம் ஆண்டு வெளியான ஒரு அமெரிக்க மர்மத் திரைப்படம் ஆகும். அகிவா கோல்ட்ஸ்மேன் மற்றும் டேவிட் கோப் ஆகியோரால் எழுதப்பட்ட இப்படத்தை ரான் ஹவர்டு இயக்கியிருந்தார். அமெரிக்க எழுத்தாளர் டான் பிரவுனின் 2000 ஆம் ஆண்டு ஏஞ்செல்ஸ் அண்ட் டெமான்ஸ் என்ற இதே தலைப்பில் வெளியான புதினத்தை அடிப்படையாகக் கொண்டது. இப்படம் 2006 ஆம் ஆண்டு வெளியான தி டா வின்சி கோட் திரைப்படத்தின் தொடர்ச்சியாகும். இதையும் ஹோவர்ட் இயக்கியிருந்தார். இது *இராபர்ட் லாங்டன்* திரைப்படத் தொடரின் இரண்டாவது பாகமாகும்; *ஏஞ்சல்ஸ் அண்ட் டெமான்ஸ்* புத்தகமானது முதலில் வெளியிடப்பட்டு, *தி டா வின்சி கோடு* க்கு முன்னர் வந்திருந்தாலும் கூட, இது *தி டா வின்சி கோடு* என்பதன் தொடர்ச்சியே ஆகும்

## படப்பிடிப்பு
படப்பிடிப்பு இத்தாலியின் உரோம் மற்றும் கலிபோர்னியாவின் கல்வர் நகரில் உள்ள சோனி பிக்சர்ஸ் ஸ்டுடியோவில் நடந்தது. டாம் ஹாங்க்ஸ் பேராசிரியர் ராபர்ட் லாங்டனாக மீண்டும் நடித்திருந்தார். அதே நேரத்தில் அய்லெட் ஜூரர் ஒரு மர்மமான இல்லுமினாட்டி பயங்கரவாதியிடமிருந்து காணாமல் போன எதிர்ப் பொருள் குப்பியை மீட்டெடுக்கும் தேடலில் லாங்டனுடன் இணைந்து ஐரோப்பிய அணு ஆராய்ச்சி நிறுவனத்தின் விஞ்ஞானி டாக்டர் விட்டோரியா வெட்ராவாக நடித்திருந்தார். தயாரிப்பாளர் பிரையன் கிரேசர், இசையமைப்பாளர் ஹான்ஸ் சிம்மர் மற்றும் திரைக்கதை ஆசிரியர் அகிவா கோல்ட்ஸ்மேன் ஆகியோர் இப்படத்திலும் மீண்டும் பணியாற்றினர். 

## வெளியீடு
*ஏஞ்சல்ஸ் அண்ட் டெமான்ஸ்* மே 4, 2009 அன்று உரோமில் திரையிடப்பட்டது. மேலும் மே 15 அன்று சோனி பிக்சர்ஸ் இரிலீசிங் கொலம்பியா பிக்சர்ஸ் பதாகையின் மூலம் வெளியிடப்பட்டது. $150 மில்லியன் செலவில் தயாரிக்கப்பட்ட இத்திரைப்படம் உலகளவில் $485.9 மில்லியன் அமெரிக்க டாலரை வசூலித்தது. மேலும், 2009 ஆம் ஆண்டில் அதிக வசூல் செய்த ஒன்பதாவது படமாக அமைந்தது. மேலும் விமர்சகர்களிடமிருந்து கலவையான விமர்சனங்களைப் பெற்றது. 

## தொடர் வெளியீடு
*ஏஞ்சல்ஸ் அண்ட் டெமான்ஸ்* திரைப்படத்தையடுத்த *ராபர்ட் லாங்டன்* தொடரின் நான்காவது புத்தகமான 'இன்ஃபெர்னோ என்ற நூலின் திரைப்படத் தழுவலை சோனி பிக்சர்ஸ் தயாரித்தது. அக்டோபர் 14, 2016 அன்று வெளியிடப்பட்டது. இப்படத்துக்காக  டேவிட் கோப் திரைக்கதையை எழுத ரான் ஹோவர்ட் இயக்கியிருந்தார். டாம் ஹாங்க்ஸ் ராபர்ட் லாங்டனாக மீண்டும் நடித்திருந்தார். பெலிசிட்டி ஜோன்ஸ், பென் போஸ்டர், இர்பான் கான் மற்றும் சிட்ஸ் பாபெட் நுட்சன் ஆகியோரும் இப்படத்தில் இணைந்து நடித்திருந்தனர்.

## மேற்கோள்கள்

## வெளி இணைப்புகள்
* 
* 
* 
* 
* 
* 
* CERN Angels-&-Demons website
* Angels & Demons: Now, in the service of the Catholic Church - WSWS review by Hiram Lee
* Movie's locations on Google Earth

பகுப்பு:கொலம்பியா பிக்சர்ஸ் திரைப்படங்கள்
பகுப்பு:கொலைகள் பற்றிய திரைப்படங்கள்
பகுப்பு:2009 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:தொடர் திரைப்படங்கள்
பகுப்பு:2009 ஆங்கிலத் திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
சஞ்சய் தத்

**சஞ்சய் தத்** (இந்தி: संजय दत्त), பிறப்பு 29 ஜூலை 1959), இந்திய பாலிவுட் திரைப்பட நடிகரும் அரசியல்வாதியும் ஆவார். இவர் இந்தி திரைத்துறையின் நடிகர்களான சுனில் தத், நர்கிசு தத் ஆகியோரின் மகனாவார். இவர் 1980 இல் திரையுலகில் அறிமுகமானார்.

## சொந்த வாழ்க்கை
சஞ்சய், ரிச்சா சர்மா என்பவரை 12 அக்டோபர் 1987 அன்று திருமணம் செய்தார். 1996ஆம் ஆண்டு சர்மா புற்று நோயால் இறந்தார். அவர்களின் மகள் திரிசுலா அமெரிக்காவில் வாழ்கிறார். அவரது இரண்டாவது மனைவி ரேகா பிள்ளை ஆவார். தத்தின் மூன்றாவது மனைவி மான்யதா தத் ஆவார்.

## வழக்குகள்
19 ஏப்ரல் 1993 அன்று, தீவிரவாத மற்றும் தேசவிரோத நடவடிக்கைகள் சட்டத்தின் (TADA) கீழ் கைது செய்யப்பட்டார். அவர் இந்திய உச்ச நீதிமன்றம் மூலமாக அக்டோபர் 1995ம் ஆண்டு ஜாமீன் வழங்கப்படும் வரையில் 16 மாதங்கள் விசாரணைக் கைதியாக சிறைவாசம் அனுபவித்தார். மே 16 2013 முதல் தத் சிறையில் இருந்த நாட்களின் எண்ணிக்கை 894 ஆகும்.

### சர்வதேச மனிதநேய நடவடிக்கைகள்
16 டிசம்பர் 2008 ஆம் ஆண்டு, சஞ்சய் தத் ஊட்டச்சத்துக் குறைக்கு எதிரான *மைக்ரோ ஆல்கே சுருள்பாசி* பயன்படுத்தலுக்கான அரசாங்க நிறுவனத்திற்கான நல்லெண்ணத் தூதுவராக நியமிக்கப்பட்டார்.

## திரைப்பட விவரங்கள்
#### 1980கள்

#### 1990கள்

#### 2000கள்

## மேற்கோள்கள்

## வெளியிணைப்புகள்

* 

பகுப்பு:1959 பிறப்புகள்
பகுப்பு:இந்தியத் திரைப்பட நடிகர்கள்
பகுப்பு:வாழும் மக்கள்
பகுப்பு:1993 பம்பாய் குண்டுவெடிப்புகள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்தித் திரைப்பட நடிகர்கள்
பகுப்பு:இந்திய இந்துக்கள்
பகுப்பு:பஞ்சாபி மக்கள்
பகுப்பு:சமாஜ்வாதி கட்சி
த சீக்ரெட் (2006 திரைப்படம்)

***தி சீக்ரெட்*** (*The Secret*) என்பது 2006 ஆம் ஆண்டு வெளியான ஆஸ்திரேலிய-அமெரிக்க ஆன்மீக ஆவணப்படமாகும். ஒரு முடிவை நம்புவதன் மூலமும், அதைப் பற்றி மீண்டும் மீண்டும் சிந்திப்பதன் மூலமும், விரும்பிய முடிவை "ஈர்க்க" நேர்மறையான உணர்ச்சி நிலைகளைப் பராமரிப்பதன் மூலமும் ஒருவர் விரும்பும் அல்லது தேவைப்படும் அனைத்தையும் திருப்திப்படுத்த முடியும் என்ற புதிய சிந்தனை "ஈர்ப்பு விதி"யை நிரூபிக்க வடிவமைக்கப்பட்ட தொடர்ச்சியான நேர்காணல்களைக் கொண்டது.

இத்திரைப்படத்தினைத் தொடர்ந்து த சீக்ரெட் என்ற இதே பெயரில் புத்தகமும் வெளியிடப்பட்டது. இப்புத்தகம் ஓப்ரா வின்ஃப்ரே, எல்லேன் டிஜெனிரெஸ் மற்றும் லாரி கிங் போன்ற ஊடக பிரபலங்களின் ஆர்வத்தை ஈர்த்து, முன்னணி பத்திரிகைகளில் இருந்து விமர்சனங்களையும் பெற்றது.

18 ஆம் நூற்றாண்டின் பிற்பகுதியில் தொடங்கிய புதிய சிந்தனை இயக்கத்தை *தி சீக்ரெட்டின்* ஆசிரியர்கள் தங்கள் கருத்துக்களுக்கான வரலாற்று அடிப்படையாக மேற்கோள் காட்டுகிறார்கள்.

வாலஸ் வாட்டில்ஸ் எழுதிய "தி சயின்ஸ் ஆஃப் கெட்டிங் ரிச்" என்ற புதிய சிந்தனை புத்தகத்தை ரோண்டா பைர்ன் படத்திற்கான உத்வேகமாகக் குறிப்பிடுகிறார். இதற்கு முன்னதாக ஏராளமான புதிய சிந்தனை புத்தகங்கள் வெளிவந்தன. இதில் 1906 ஆம் ஆண்டு புதிய சிந்தனை பத்திரிகையின் ஆசிரியரான வில்லியம் வாக்கர் அட்கின்சன் எழுதிய *தாட் வைப்ரேஷன் ஆர் தி லா ஆஃப் அட்ராக்சன் இன் தி தாட் வேர்ல்ட்* என்ற புத்தகமும் அடங்கும்.  பைர்ன் படித்ததாகக் கூறப்படும் பிற புதிய சிந்தனைப் புத்தகங்களில் *பிரெண்டிஸ் மல்ஃபோர்டின்* 19 ஆம் நூற்றாண்டின் *தாட்ஸ் ஆர் திங்ஸ்* போன்ற நூல்களும் மற்றும் 1926 ஆம் ஆண்டு ராபர்ட் கோலியரின் *சீக்ரெட் ஆஃப் தி ஏஜஸ்* ஆகியவை அடங்கும்.

## தயாரிப்பு
*தி சீக்ரெட்* ஆத்திரேலியாவின் மெல்பேர்னைச் சேர்ந்த *பிரைம் டைம் புரொடக்சன்ஸ்* நிறுவனத்தால் நிர்வாக தயாரிப்பாளர் ரோண்டா பைர்ன், தயாரிப்பாளர் பால் ஹாரிங்டன் மற்றும் இயக்குனர் ட்ரூ ஹெரியட் ஆகியோருடன் இணைந்து உருவாக்கப்பட்டது. மெல்பேர்னின் கோசர் மீடியா நிறுவனம் திரைப்படம் மற்றும் புத்தகத்தின் காட்சித் தொடர்பான தொனி மற்றும் உணர்வுக்கான பொறுப்பை ஏற்றது. பைரனின் ஒரு அங்கேரிய நிறுவனமான *டி.எஸ். புரொடக்சன்ஸ் எல்.எல்.சி* (TS Production LLC), திரைப்படம் மற்றும் புத்தகத்தின் சந்தையிடுதல் மற்றும் விநியோகத்தைக் கவனித்துக் கொண்டது.

## வரவேற்பு
2007 ஆம் ஆண்டில் அமெரிக்காவில் மதிப்பிடப்பட்ட உள்நாட்டு டிவிடி விற்பனை $56 மில்லியனைத் தாண்டியது. இறுதியில் $65 மில்லியனைத் தாண்டியது.

## விமர்சனம்
*தி சீக்ரெட்* ஒரு "சுய உதவித் தோற்றப்பாடாக", ஒரு "வெளியிடப்படும் தோற்றப்பாடாக", மற்றும் ஒரு "கலாசாரத் தோற்றப்பாடாக" என்று விவரிக்கப்பட்டது.  மிகவும் பொதுவான சுய-உதவி தோற்றப்பாட்டுக்கு ஒத்திருப்பதாக, த சீக்ரெட் பற்றி பல்வேறு விமர்சனங்கள் எழுதப்பட்டன.

## மேற்கோள்கள்

## மேலும் படிக்க
* 
* 
* Doyle, Bob – Featured in the movie 'The Secret'. Author of Wealth Beyond Reason Program

## வெளி இணைப்புகள்

* 
* 
* 

* "The Secret Behind ''The Secret'' – What is Attracting Millions to the Law of Attraction?", from the ''Skeptic Magazine''

பகுப்பு:ஆன்மிகத் திரைப்படங்கள்
பகுப்பு:2006 திரைப்படங்கள்
பகுப்பு:ஆங்கிலத் திரைப்படங்கள்
கபிலர் குன்று

**கபிலர் குன்று** என்பது கபிலர் வடக்கிருந்து உயிர் துறந்த இடமாகும். இது தமிழ்நாட்டில் கள்ளக்குறிச்சி மாவட்டத்தில் திருக்கோவிலூர் பேரூராட்சி அருகே அமைந்துள்ளது. நண்பரும் வள்ளலும் ஆன மன்னன் பாரியின் மறைவுக்கு பிறகு, பாரிமகளிர் அங்கவை சங்கவை என்பவர்களை திருக்கோவிலூர்பார்ப்பான் ஒருவனுக்குத் திருமணம் செய்து வைத்துவிட்டு, தென்பெண்ணை ஆற்றில் உள்ள ஒரு குன்றில் வடக்கு பக்கம் அமர்ந்து உண்ணா நோன்பிருந்து உயிர் துறந்தார்.

திருக்கோவிலூரின் தென் பெண்ணையாற்றில் அமைந்துள்ள "கபிலர் குன்று" (கபிலக்கல்) என்னும் இடத்தில் கபிலர் உயிர்துறந்தார் என ஆராய்ச்சியாளர்கள் உறுதி செய்துள்ளனர். திருக்கோவிலூர் பேருந்து நிலையத்திலிருந்து இரண்டு கி.மீட்டரில் வீரட்டானேசுவரர் கோயிலின் அருகில் தென்பெண்ணையாற்றின் நடுவில் "கபிலர்குன்று" உள்ளது. கபிலர்குன்று என இன்று அழைக்கப்பட்டாலும் "கபிலக்கல்" என்றே இந்த இடத்தைக் கல்வெட்டுக் குறிப்பிடுகின்றது.

கபிலர் குன்று அண்மைக் காலங்களில் "இடைச்சி குன்று" என்று அழைக்கப்பட்டது. இவ்விடம் தற்போது தமிழக அரசின் தொல்லியல் துறையின் பாதுகாக்கப்பட்ட இடமாகப் பராமரிக்கப்படுகிறது. கபிலர்குன்று என்பது தனித்த பாறையும் அதன்மேல் சிறுகோயில் அமைப்பில் கட்டப்பட்ட கட்டடமும் கொண்டது. கோயில் உள்ளே சிவலிங்கம் உள்ளது. செங்கல் கொண்டு அமைக்கப்பட்ட கட்டடத்தின் பழைமை மாறாமல் இன்று மெருகு ஊட்டப்பட்டு உள்ளது. கட்டட அமைப்பை கருத்தில் கொண்டு, கபிலர்குன்று பொ.ஊ. 14-ஆம் நூற்றாண்டைச் சேர்ந்த கட்டடபாணி எனத் தொல்லியல் அறிஞர்கள் குறிப்பிடுகின்றனர். கோயிலின் மேலே நான்கு பக்க மேல்பகுதிகளிலும் கடவுள் சிற்பங்கள் தெரிகின்றன. அச்சிலையின் மேல்பகுதியில் இரண்டு ஆண் உருவங்களும், இரண்டு பெண் உருவங்களும் தெரிகின்றன. பெண் உருவங்களின் முகம் பொலிவுடன் காணப்படுகின்றன. இப்பெண் உருவங்கள் அங்கவை, சங்கவையாகவும், ஆண் உருவம் அவர்களை மணந்தவர்களாகவும் கருத இடம் உண்டு. அல்லது பாரி, கபிலர் உருவங்கள் என்பதும் ஆராயப்பட வேண்டியுள்ளது. இவை மெருகு ஊட்டப்பட்டு உள்ளதால் எக்காலத்தைச் சார்ந்தவை எனக் கணக்கிட முடியவில்லை.

பறம்புமலையில் வாழ்ந்த கபிலர் பார்ப்பனர்களிடம் பாரிமகளிரை ஒப்படைத்துவிட்டு வடக்கிருந்து உயிர்விட்டார் என இலக்கியங்கள் குறிப்பிடும்பொழுது திருக்கோவிலூர் வீரட்டானேசுவரர் கோயிலின் கருவறையின் வடபுறச்சுவரில் உள்ள முதலாம் இராசராசசோழனின் காலத்துக் கல்வெட்டில்,**"செஞ்சொற் கபிலன் மூரிவண் தடக்கைப் பாரிதன்னடைக்கலப் பெண்ணை மலையர்க்குதவி மினல்புகும் விசும்பின் வீடுபேறெண்ணி அந்தரிக்ஷம் செல கனல்புகும் பெண்ணை அலைபுனல் அழுவத்து கபிலக் கல்லது"** எனும் தொடர்கள் இடம்பெற்றுள்ளன.

சங்கப்பாடல் கபிலர் வடக்கிருந்து உயிர் நீத்தார் எனக் கூறும்போது, கல்வெட்டானது தீயில் இறங்கி உயிர் நீத்தார் என்கிறது.

இக்கல்வெட்டில் இராசராசனின் தாய் வானவன் மாதேவி மலையமான் குலத்தில் தோன்றியவர் எனவும், மலையமான் குலத்திற்கு வீரட்டானேசுவரர் கோவில் குலதெய்வம் எனவும் அறிய முடிகிறது. அதுபோல் அக்கோயிலின் பெருமையைச் சொல்லும்பொழுது கோயிலின் அருகே உள்ள பெண்ணையாற்றில் உள்ள கபிலக்கல்லில் கபிலர் உயிர்நீத்தார் எனவும் கூறுகிறது.

## அடிக்குறிப்பு

பகுப்பு:தமிழ்நாட்டில் உள்ள மலைகள்
பகுப்பு:தமிழ்க் கல்வெட்டுகள்
பகுப்பு:தமிழக தொல்லியற்களங்கள்
பகுப்பு:கள்ளக்குறிச்சி மாவட்டம்
பகுப்பு:மலையர்
தென்கரை (தேனி)

**தென்கரை** (தேனி) (ஆங்கிலம்:**Thenkarai** (Theni)), இந்தியாவின் தமிழ்நாடு மாநிலத்தில் தேனி மாவட்டம் பெரியகுளம் தாலுகாவின் தலைமையிடமான பெரியகுளம் நகரத்தை ஒட்டி  அமைந்துள்ள பேரூராட்சி ஆகும். பெரியகுளம் நகரத்திற்கு தெற்கில் அமைந்துள்ள தென்கரை தேர்வு நிலை பேரூராட்சியின் பகுதிகள் டி. கள்ளிப்பட்டி, வெங்கடாசலபுரம் மற்றும் கைலாசபட்டி ஆகும். இது வேளாண் நிலப்பகுதியாகும். 

2011-ஆம் ஆண்டு மக்கள்தொகை கணக்கெடுப்பின்படி,   இப்பேரூராட்சி 3,773 வீடுகளும், 14,838 மக்கள்தொகையும் கொண்டது.  
10 சகிமீ பரப்பும்,   15  வார்டுகள் கொண்ட இப்பேரூராட்சியானது பெரியகுளம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது. 

## ஆதாரங்கள்


பகுப்பு:தேனி மாவட்டத்திலுள்ள பேரூராட்சிகள்
பகுப்பு:தேனி மாவட்டம்
வீரபாண்டி

**வீரபாண்டி** எனும் பெயரில் தமிழ் விக்கிப்பீடியாவிலுள்ள கட்டுரைகள்:

## ஊர்கள்
* வீரபாண்டி (தேனி) - தேனி மாவட்டத்திலுள்ள ஊர்
* வீரபாண்டி (திருப்பூர்) - திருப்பூர் மாவட்டத்திலுள்ள நகராட்சி
* வீரபாண்டி, சேலம் - சேலம் மாவட்டத்திலுள்ள ஊர்
* வீரபாண்டி ஊராட்சி, சேலம் மாவட்ட ஊராட்சி
* வீரபாண்டி ஊராட்சி ஒன்றியம், சேலம் மாவட்ட ஊராட்சி ஒன்றியம்
* வீரபாண்டி, கோயம்புத்தூர், கோயம்புத்தூர் மாவட்டத்திலுள்ள பேரூராட்சி
* வீரபாண்டி பேரூராட்சி, எண் 4, கோயம்புத்தூர் மாவட்டம்
* 24. வீரபாண்டி ஊராட்சி, கோயம்புத்தூர் மாவட்ட ஊராட்சி

## தேர்தல் தொகுதிகள்
* வீரபாண்டி (சட்டமன்றத் தொகுதி), சேலம் மாவட்ட சட்டமன்றத் தொகுதி

## கோயில்கள்
* வீரபாண்டி கௌமாரியம்மன் கோயில், தேனி மாவட்டம்
* வீரபாண்டி கண்ணீசுவரமுடையார் கோயில், தேனி மாவட்டம்
* வீரபாண்டி இலட்சுமி நாராயண பெருமாள் கோயில், சேலம் மாவட்டம்
* முத்தால் நாயக்கன் பட்டி வீரபாண்டி அய்யனார் கோயில், விருதுநகர் மாவட்டம்
* வீரபாண்டி கரியகாளியம்மன் செல்லாண்டியம்மன் மற்றும் மதுர விநாயகர் கோயில், திருப்பூர் மாவட்டம்

## நபர்கள்
* வீரபாண்டி எஸ். ஆறுமுகம், அரசியல்வாதி
* வீரபாண்டி ஆ. இராசேந்திரன், அரசியல்வாதி
தேவாரம் (தேனி)

**தேவாரம்** (ஆங்கிலம்:Thevaram), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம்,  உத்தமபாளையம் வட்டத்தில், மேற்கு தொடர்ச்சி மலை அடிவாரத்தில் அமைந்துள்ளது. 

2011 இந்திய மக்கள்தொகைக் கணக்கெடுப்பின்படி, இப்பேரூராட்சி 4,225 வீடுகளும், 16,079 மக்கள்தொகையும் கொண்டது.  
இது 37.5 ச.கி.மீ. பரப்பும், 18  வார்டுகளும், 52 தெருக்களும் கொண்ட இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது. 

## வரலாறு
நாயக்கர்கள்ஆட்சி காலத்தில் ஏற்பட்ட 72 பாளையங்களில் **தேவாரம்** ஒன்று. இப்பகுதியை ஆட்சி செய்த “பள்ளப்ப நாயக்கர்” விடுதலைப் போராட்டத்தில் விருபாட்சி கோபால நாயக்கருக்கு பல உதவிகளை செய்துள்ளார். ஆங்கிலேயர்களுக்கு எதிரான பாளையக்காரர் கூட்டமைப்பில் இவரும் ஒருவர். பின்னர் ஆங்கிலேயர்களை எதிர்த்ததால் இப்பாளையத்தை ஆங்கிலேயர்கள் அழித்தனர்.

## ஆதாரங்கள்


பகுப்பு:தேனி மாவட்டத்திலுள்ள பேரூராட்சிகள்
பகுப்பு:தேனி மாவட்டம்
வீரபாண்டி (தேனி)

**வீரபாண்டி (தேனி) ** (*Veerapandi (Theni)*), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், தேனி வட்டத்தில், மாரியம்மன் கோவில்பட்டி, முத்துத்தேவன்பட்டி, வயல்பட்டி, சத்திரப்பட்டி ஆகிய ஊர்களை உள்ளடக்கிய முதல் நிலை பேரூராட்சி ஆகும். இது தேனியிலிருந்து 4 கி.மீ. தொலைவில் தேனி - கம்பம் செல்லும் சாலையில் உள்ளது.  

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 4,358 வீடுகளும், 16,158 மக்கள்தொகையும் கொண்டது.

இது 18 ச.கி.மீ. பரப்பும், 15  வார்டுகளும், 89 தெருக்களும் கொண்ட இப்பேரூராட்சியானது போடிநாயக்கனூர் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

## கோயில்கள்
* வீரபாண்டி கண்ணீசுவரமுடையார் கோயில்
* வீரபாண்டி கௌமாரியம்மன் திருக்கோயில்

## பள்ளிகள்
# அரசினர் மேல்நிலைப்பள்ளி
# தேனி மேலப்பேட்டை இந்து நாடார்கள் உறவின்முறை மெட்ரிக் மேல்நிலைப் பள்ளி
# வேலம்மாள் மெட்ரிக் மேல்நிலைப்பள்ளி
# பெனடிக்ட் மெட்ரிக் மேல்நிலைப்பள்ளி
# ஹயக்ரீவர் மெட்ரிக் பள்ளி
# அறிவகம் மெட்ரிகுலேசன் பள்ளி
# லிட்டில் கிங்டம் ஆங்கிலப் பள்ளி

## மேற்கோள்கள்

பகுப்பு:தேனி மாவட்டத்திலுள்ள பேரூராட்சிகள்
கை

**கை** (மரு./இலத்தீன்: manus, pl. manūs) பொதுவாக ஓர் முதனியின் கரம் அல்லது முன்னுறுப்பொன்றின் இறுதியில் இருக்கும், பொருட்களைப் பற்றிக்கொள்ளும் தன்மையுடையதும் பல விரல்களைக் கொண்டதுமான உடலுறுப்பாகும்.
கைகள் தன்னைச் சுற்றியுள்ளவற்றை கையாள முக்கியமான உறுப்பாகும். பெரிய பொருட்களைப் பற்றிக் கொள்ளவும் (பெரு உந்துதிறன்) சிறு கற்களையும் பிரிக்கவும் (நுண் உந்து திறன்) இவை பயனாகின்றன. விரல்முனைகள் உடலின் மிக அடர்த்தியான நரம்புத் தொகுதிகளைக் கொண்டிருப்பதால், தொடு உணர்ச்சி மூலமான பின்னூட்டம் கிடைக்கிறது;இது உடலை சரியாக இருக்கையில் வைக்கும் திறனுடையது.தொடு உணர்ச்சி என்றாலே கைகள் என்ற தொடர்பு இதனாலேயே ஏற்பட்டுள்ளது.மற்ற இரட்டை உறுப்புகளான கண்கள், காதுகள்,கால்கள் போன்று ஒவ்வொரு கையும் மூளையின் எதிர்த்தரப்பு அரைக்கோளத்தால் ஆளப்படுகின்றன. (வலது கை இடது புற மூளை அரைக்கோளத்தாலும், இடது கை வலதுபுற மூளை அரைக்கோளத்தாலும் கட்டுப்படுத்தப்படுகின்றன).தனி கையினால் செய்யப்படும் செயல்களுக்கு (எழுதுவது,வரைவது) விரும்பப்படும் கையைக் கொண்டே ஒருவர் வலதுகைக்காரர் அல்லது இடதுகைக்காரர் என அழைக்கப்படுகிறார்.

## அறிவியலில் கை எனப்படுவது யாது?

பல பாலூட்டிகளும் பிற விலங்குகளும் கையைப் போன்றே பற்றிக்கொள்ளும் புற உறுப்புகளை,(நாய் போன்றவற்றின் பாத நகங்கள்,பறவைகளின் வளைந்த நகங்கள்)கொண்டிருந்தாலும் அவையெல்லாம் அறிவியலில் கைகளாகக் கருதப்படுவதில்லை. முதனிகளிடையே மட்டுமே கைகள் அமைந்துள்ளன. கைகளுக்கு எதிரெதிரான கட்டைவிரல்கள் இருக்கும்.

மனிதர்களுக்கு இரண்டு கைகள் மட்டுமே (பிறவிக்குறையாக கூடுதல் கைகள் இருக்கலாம்), உள்ளன. மனிதக் குரங்குகளுக்கும் குரங்குகளுக்கும் சிலநேரங்களில் அவற்றின் கால் விரல்கள் நீண்டிருப்பதாலும், கால் கட்டை விரல்கள் எதிர்த்திருப்பதாலும் கைகளைக் கொண்டு செய்யும் செயல்களைக் கால்களாலும் செய்ய முடிவதாலும் நான்கு கைகள் கொண்டவையாக விவரிக்கப்படுகின்றன. சில மனிதக்குரங்குகளின் கால்விரல்கள் மனிதர்களுடைய கைவிரல்களை விடப் பெரியவை.

உயிர்கள் உருவான வரலாற்றை ஆராயும் உடற்கூறு அறிஞர்கள் *கை* என்ற சொல்லை முன்னுறுப்பொன்றில் விரல்கள் ஒட்டியுள்ளதைக் குறிக்கவும் பயன்படுத்துகின்றனர். காட்டாக மூன்று விரல்கள் உடைய பறவைகளின் கைக்கும்  இரண்டு விரல்கள் கொண்ட டினோசர் கைக்கும் உள்ள ஒற்றுமையை ஆராய்வதைக் கூறலாம்.

## மேற்கோள்கள்



## வெளியிணைப்புகள்

* Hand injuries and diseases  (Handuniversity.com)
* Hand anatomy (eMedicine)

பகுப்பு:உடற்கூற்றியல்
போ மொழி (இந்தியா)

**அகா-போ** (*Aka-Bo*) அல்லது **போ** (*Bo*) எனப்படுவது அந்தமான் தீவுகளில், குறிப்பாக வடக்குப் பகுதியில் பேசப்பட்டு வந்த ஒரு பழமையான மொழி. இம்மொழி பேசுபவர்கள் இப்போது அருகி விட்டார்கள். போ மொழி பேசிய கடைசிப் பெண் பெப்ரவரி 2010 இல் அந்தமான் தீவுகளில் 85 வது அகவையில் மறைந்தார்.

இம்மொழி இந்தியாவின் நிர்வாகத்தின் கீழுள்ள வடக்கு அந்தமானின் கிழக்கு மத்தியக் கரை, மற்றும் வடக்கு ரீஃப் தீவு ஆகியவற்றில் பேசப்பட்டு வந்திருக்கிறது.

## மேற்கோள்கள்

## வெளி இணைப்புகள்
* பழமையான போ மொழி பேசிய கடைசி இந்தியர் மறைவு
* Ethnologue report for Aka-Bo

பகுப்பு:அந்தமான் மொழிகள்
பகுப்பு:இந்திய மொழிகள்
தாமசு டிரவுட்மன்

**தாமசு டிரவுட்மன்** (Thomas Trautmann) ஒரு அமெரிக்க வரலாற்றாளர் ஆவார். இவர் அமெரிக்காவில், விசுக்கான்சின் மாநிலத்தில் பிறந்தார். பெலாய்ட் கல்லூரியில் மானிடவியல் கற்ற அவர், இந்தியா மீது ஏற்பட்ட ஆர்வம் காரணமாகத் தில்லிப் பல்கலைக்கழகத்தில் சமூகவியல் துறையிலும் சிலகாலம் பயின்றார். பட்டம் பெற்றபின்னர், இலண்டன் பல்கலைக்கழகத்தின், கீழைத்தேச, ஆபிரிக்க ஆய்வுப் பள்ளியில் சேர்ந்து, அர்த்தசாஸ்திரம் தொடர்பான ஆய்வு செய்து முனைவர் பட்டம் பெற்றார். அங்கேயே விரிவுரையாளராகவும் சிலகாலம் பணியாற்றிய அவருக்கு அக்காலத்தில் அந்நிறுவனத்தில் பணியாற்றிய தமிழ் துறையைச் சேர்ந்த ஜான் மார் என்பவரின் பழக்கத்தினால் தமிழ் மொழி மீதும் ஆர்வம் ஏற்பட்டது. 1968 ஆம் ஆண்டில் மிச்சிகன் பல்கலைக்கழகத்தில் வரலாறு மற்றும் மானிடவியல் துறையில் பேராசிரியராகப் பணியில் அமர்ந்தார்.

## நூல்கள்
ஆங்கிலம், சமசுக்கிருதம், பிரெஞ்சு ஆகிய மொழிகளில் புலமை மிக்கவர் டிரவுட்மன். இவை தவிரத் தமிழ் உட்பட்ட பேலும் பல ஐரோப்பிய, ஆசிய மொழிகளையும் இவர் அறிந்துள்ளார். இந்திய வரலாறு, பண்பாடு ஆகியவற்றோடு தொடர்புள்ள பல நூல்களை இவர் எழுதி வெளியிட்டுள்ளார். அர்த்தசாஸ்திரம் பற்றி முனைவர் பட்டத்துக்கான அவரது ஆய்வுகளைத் தொடர்ந்து "கௌடில்யரும் அர்த்தசாஸ்திரமும்" (Kautilya and the Arthasastra) என்னும் தலைப்பில் 1971 ஆம் ஆண்டில் அவரது முதல் நூல் வெளிவந்தது. இதன் பின்னர்;

* திராவிட உறவுமுறை (Dravidian Kinship), 1981
* லூயிஸ் என்றி மார்கனும் உறவுமுறையின் கண்டுபிடிப்பும் (Lewis Henry Morgan and the Invention of Kinship), 1987
* லூயிஸ் என்றி மார்கன், மேரி எலிசபெத் மார்கன் ஆகியோரது நூலகம் (The Library of Lewis Henry Morgan and Mary Elizabeth Morgan), 1987. - இது கார்ல் சன்ஃபோர்ட் கபேலாக் என்பவருடன் இணைந்து எழுதப்பட்டது.
* ஆரியரும் பிரித்தானிய இந்தியாவும் (Aryans and British India), 1997.
* இந்தியாவில் ஆரியர் தொடர்பான விவாதம் (The Aryan Debate in India), 2005

ஆகிய நூல்கள் இவர் எழுதி வெளி வந்துள்ளன. 2006 ஆம் ஆண்டில், மொழிகளும் தேசங்களும்: குடியேற்றவாதச் சென்னையில் திராவிடச் சான்று (Languages and Nations: The Dravidian Proof in Colonial Madras)  என்னும் நூலும் வெளிவந்துள்ளது. இந்நூல், திராவிடச் சான்று என்னும் தலைப்பில் தமிழிலும் வெளிவந்துள்ளது.

## குறிப்புகள்


## உசாத்துணைகள்
* தாமசு டிரவுட்மன், *திராவிடச் சான்று* (மொழிபெயர்ப்பு: இராம. சுந்தரம்), சென்னை வளர்ச்சி ஆராய்ச்சி நிறுவனாமும் காலச்சுவடு பதிப்பகமும், சென்னை, 2007.

## வெளியிணைப்புகள்
* மிச்சிகன் பல்கலைக்கழக இணையதளத்தில் 
* "புரொண்ட்லைன்" சஞ்சிகையில் டிரவுட்மனின் நேர்காணல்

பகுப்பு:வரலாற்றாளர்கள்
பகுப்பு:அமெரிக்க எழுத்தாளர்கள்
பகுப்பு:வாழும் மக்கள்
பகுப்பு:அமெரிக்க வரலாற்றாளர்கள்
வலைச் செயலி

**வலைச் செயலி** என்பது இணைய உலாவி கொண்டு பயன்படுத்த வல்ல செயலிகள் ஆகும். இணையமும் உலகாளவிய வலையும் மின்னஞ்சல், வலைத்தளங்கள் ஆகியவற்றை பரந்த பயன்பாட்டுக்குக் கொண்டு வந்தன. காலப் போக்கில் மேசைக் கணினியில் பயன்படுத்தப்பட்டு வந்த சொற்செயலி, அட்டவணைத்தாள், தொடர்புகள், திட்ட மேலாண்மை, கணக்கியல் செயலிகள் வலைச் செயலிகளாக உருமாறின.

## செயலிகள் பட்டியல்

## தொழில்நுட்பம்

பகுப்பு:வலைச் செயலியாக்கம்

## மேற்கோள்கள்
மேசர்

**கதிர்வீச்சின் [[தூண்டப்பட்ட உமிழ்வு|தூண்டப்பட்ட உமிழ்வால்]] செறிவூட்டப்பட்ட [[மீயலை]]**. ( *Microwave Amplification by Stimulated Emission of Radiation* ) லேசர் செயல்படும் தத்துவத்தின் அடிப்படையிலேயே மேசரும் செயல்படுகிறது. லேசரில் இருந்து வெளிப்படும் கதிர் கண்ணுரு ஒளியின் அலைநீளத்திலும் மேசரில் இருந்து வெளிப்படும் கதிர் மீயலையின் அலைநீளத்திலும் உள்ளது. 1954 - ஆம் ஆண்டு சாள் டெளன்சு ( *Charles Townes* )என்ற அமெரிக்க இயற்பியலாளரால் வடிவமைக்கப்பட்டது. இந்த அறிவியல் வேலைக்காக டெள்ன்சுக்கு 1964 - ஆம் ஆண்டு நோபல் பரிசு வழங்கப்பட்டது.

## மேசரின் பயன்பாடுகள்
**மேசர் பெருக்கிகள்** செறிவு-குறைந்த சைகைகளைப் பெருக்கம் செய்யவும் வானொலியலைத் தொலைநோக்கியிலும் செயற்கைக்கோள் தகவல் தொடர்பு, வானொலியலை விண்ணியல், ரேடார், மீயலை நிறமாலையியல் ஆகிய துறைகளிலும் பயன்படுத்தப் படுகின்றன.

## ஆதாரம்
**இயல்பியல் களஞ்சியம்** -- பக். 63—ப.க. பொன்னுசாமி -- சென்னைப் பல்கலைக்கழகம்—1997 பதிப்பு.

## இப்பக்கத்தில் பயன்படுத்தப்பட்ட கலைச்சொற்கள்
* மேசர் பெருக்கி = Maser Amplifier
* வானொலியலைத் தொலைநோக்கி = Radio Telescope
* செயற்கைக்கோள் தகவல் தொடர்பு = Satellite Communication
* வானொலியலை விண்ணியல் = Radio Astronomy
* மீயலை நிறமாலையியல் = Microwave Spectroscopy

## மேற்கோள்கள்

பகுப்பு:இயற்பியல்
பகுப்பு:திண்மநிலை இயற்பியல்
பகுப்பு:அமெரிக்கக் கண்டுபிடிப்புகள்
பகுப்பு:20-ஆம் நூற்றாண்டுக் கண்டுபிடிப்புகள்
கரண் சிங் குரோவர்

**கரண் சிங் குரோவர்**  (*Karan Singh Grover*) இவர் இந்தியாவில் உள்ள புது தில்லியில் 1982 ஆம் ஆண்டு, பிப்ரவரி மாதம், 23 ஆம் தேதி பிறந்தார். தில் மில் கயே மற்றும் குபூல் ஹை போன்ற தொலைக்காட்சித் தொடர்களில் பணியாற்றியதற்காக அறியப்பட்ட ஒரு இந்திய மாடல் மற்றும் நடிகர் ஆவார். இவர் அலோன் மற்றும் ஹேட் ஸ்டோரி 3 போன்ற இந்தி திரை படங்களிலும் நடித்துள்ளார்.

2019 ஆம் ஆண்டில், குரோவர் கசௌதி ஜிந்தகி கே 2 என்ற தொடரின் மூலம் மிஸ்டர் ரிஷப் பஜாஜ் என்ற பெயரில் தொலைக்காட்சியில் மீண்டும் தோன்றினார். 2019 ஆம் ஆண்டில், குரோவர் பாசு  ப்பப் ஆப் சிறப்பு சேவை  மூலம் டிஜிட்டல் அறிமுகத்தையும் செய்தார். 2020 ஆம் ஆண்டில், இஅவர் டேஞ்சரஸ் என்ற ஆக்‌ஷன்-த்ரில்லர் வலைத் தொடரில் தோன்றினார். 2021 ஆம் ஆண்டில், குபூல் ஹையின் மறுதொடக்கமான குபூல் ஹை 2.0 என்ற வலைத் தொடரில் தோன்றினார்.  2024 ஆம் ஆண்டில், குரோவர் பைட்டர் என்ற படத்தில் நடித்தார்

## ஆரம்பகால வாழ்க்கை
குரோவர்  ஒரு பஞ்சாபி சீக்கிய குடும்பத்தில் பிறந்தார். அவருக்கு ஒரு தம்பி உள்ளார்.  குரோவர் இளமையாக இருந்தபோது, ​​இவரது குடும்பம் சவுதி அரேபியாவின் அமைந்துள்ள அல் கோபருக்கு குடிபெயர்ந்தது. அவர் சவுதி அரேபியாவின் தம்மம் நகரில் உள்ள சர்வதேச இந்தியப் பள்ளியில் பள்ளிப் படிப்பை முடித்தார், மேலும் மும்பையில் உள்ள ஐ எச் எம் இல் ஓட்டல் மேலாண்மையில் பட்டம் பெற்றார். பின்னர் இவர் ஓமானில் உள்ள ஷெரட்டன் ஓட்டலில் சந்தைப்படுத்தல் நிர்வாகியாகப் பணியாற்றினார்.

## தனிப்பட்ட வாழ்க்கை

குரோவர் நடிகை ஷ்ரத்தா நிகாமை  2008 ஆம் ஆண்டு,டிசம்பர் மாதம், 2ஆம் தேதி அன்று மணந்தார். 10 மாதங்களுக்குப் பிறகு அவர்கள் மணமுறிவு செய்தனர்.  இவர் 2012 ஆம் ஆண்டு, ஏப்ரல் மாதம், 9 ஆம் தேதியன்று ஜெனிபர் விங்கெட் என்பவரை மணந்தார். இவர்கள் 2014 ஆம் ஆண்டில் பிரிந்தனர். குரோவர் நடிகை பிபாஷா பாசுவை என்பவரை 2016 ஆம் ஆண்டு, ஏப்ரல் மாதம், 30 ஆம் தேதியன்று மணந்தார். 2022 ஆம் ஆண்டு, ஆகஸ்ட் மாதத்தில், தனக்கு முதல் குழந்தையை பிறக்கும் என எதிர்பார்ப்பதாக பாசு உறுதிப்படுத்தினார். 2022 ஆம் ஆண்டு, நவம்பர் மாதம், 12 ஆம் தேதி குரோவர் மற்றும் பாசுவின் மகள் தேவி பாசு சிங் குரோவர் பிறந்தார்.

## மேற்கோள்கள்

## வெளி இணைப்புகள்
* 
* 
* 

பகுப்பு:இந்தியத் தொலைக்காட்சி தொகுப்பாளர்கள்
பகுப்பு:வாழும் மக்கள்
பகுப்பு:1982 பிறப்புகள்
பகுப்பு:தில்லி நபர்கள்
பகுப்பு:இந்தித் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:இந்தியத் தொலைக்காட்சி நடிகர்கள்
விருதுநகர் ச. வெள்ளைச்சாமி நாடார் பாலிடெக்னிக் கல்லூரி

**விருதுநகர் ச. வெள்ளைச்சாமி நாடார் பாலிடெக்னிக் கல்லூரி** (*Virudhunagar S.Vellaichamy Nadar Polytechnic College* அல்லது சுருக்கமாக *VSVN Polytechnic College*), தமிழ்நாட்டில் தற்போது முன்னிலையில் உள்ள தன்னாட்சி பல்தொழிநுட்பக் கல்லூரிகளில் ஒன்றாகும். இக்கல்லூரி 1958ஆம் ஆண்டு கொடைவள்ளல் ச. வெள்ளைச்சாமி நாடாரால் துவங்கப்பட்டது. இங்கு விருதுநகர் மாவட்டத்தைச் சேர்ந்தவர்களும், இதர பகுதியைச் சேர்ந்த மாணவர்களும் பயில்கின்றனர்.

பகுப்பு:விருதுநகர் மாவட்டத்திலுள்ள பல்தொழில்நுட்பக் கல்லூரிகள்
ச. வெள்ளைச்சாமி

**கொடைவள்ளல் ச. வெள்ளைச்சாமி நாடார்** (*S. Vellaichamy Nadar*, ஜூலை 27, 1897 - பெப்ரவரி 24, 1983) என்பவர் விருதுநகரை சேர்ந்த சமூக சேவகர் ஆவார்.

## கொடைவள்ளல்
இவர் விருதுநகரில் பல பள்ளி கல்லூரி கட்ட நிதியுதவியும், இடமும் தானமாக தந்ததால் மக்கள் கொடைவள்ளல் என்கின்றனர். விருதுநகரில் முதலில் பல்தொழிநுட்பக் கல்லூரி தொடங்கியவரும் இவரே.

## காமராஜரின் நெருங்கிய நண்பர்
மேலும் இவர் கர்மவீரர் காமராஜரின் நெருங்கிய நண்பர் ஆவார்.

## திருக்குறளின் மீது அதிக நாட்டம் கொண்டவர்
ச.வெள்ளைச்சாமி நாடார் அவர்கள் திருக்குறளின் மீது அதிக நாட்டம் கொண்டவர். திருக்குறள் தான் தன்னை வழிநடத்துவதாகவும் சொல்வார்.

பகுப்பு:1897 பிறப்புகள்
பகுப்பு:புரவலர்கள்
பகுப்பு:கல்லூரி நிறுவனர்கள்